নারায়ণ কাজী শ্রেষ্ঠ
নারায়ণ কাজী শ্রেষ্ঠ (নেপালি: नारायणकाजी श्रेष्ठ; উপনাম: প্রকাশ) একজন নেপালি কমিউনিস্ট রাজনীতিবিদ ও নেপালের প্রাক্তন উপপ্রধানমন্ত্রী। তিনি তার রাজনৈতিক জীবন জুড়ে বেশ কয়েকটি কমিউনিস্ট দলের সাথে যুক্ত এবং নেতৃত্বের পদে অধিষ্ঠিত ছিলেন। তিনি আশির দশকে পঞ্চায়েত ব্যবস্থা বিলোপের গণতান্ত্রিক আন্দোলনের মুক্তিযোদ্ধা ছিলেন। তিনি মাওবাদী গৃহযুদ্ধের সময় রাজনীতির মূলধারায় ছিলেন এবং মধ্যস্থতাকারী হিসাবে কাজ করেন। সংঘাতের শান্তিপূর্ণ সমাধানের পর তিনি আনুষ্ঠানিকভাবে মাওবাদী দলে যোগ দেন এবং ২০০৮ সাল থেকে গুরুত্বপূর্ণ রাজনৈতিক পদে অধিষ্ঠিত রয়েছেন। তিনি অন্যদের মধ্যে নেপালের উপপ্রধানমন্ত্রী, স্বরাষ্ট্রমন্ত্রী, পররাষ্ট্রমন্ত্রী, মন্ত্রিসভার মুখপাত্র, গণপরিষদের সদস্য এবং সংসদ সদস্যের কার্যালয়ে অধিষ্ঠিত ছিলেন। ২০২২ ডিসেম্বর ২৬ এর দিনে তিনি নেকপা (মাওবাদী-কেন্দ্র) নেতৃত্বাধীন সরকারের উপপ্রধানমন্ত্রী হয়েছেন।